da de da da fr da da en da da da en da nb da ceb sv nb da da sv sv sv nb da ceb sv sv da da da da sv da en da en sv sv da en sv fr da en en da da en da fi en de de da is en en fr en da fr nb hbs_lat en en da da
Kreativ dagbog: Forrygende franske film
mandag den 6. januar 2014
Jeg elsker at gå i biografen. At sidde i biografmørket og lade mig opsluge af intense fortællinger om kærlighed, passion og længsel. Årets uden tvivl bedste film for mit vedkommende er begge skåret i fransk Amour og fortæller to kraftfulde kærlighedshistorier om længsel og begær.
Adéles liv af Abdellatif Kechiche (2013)
20-årige Adèle Exarchopoulos leverer en rå og kraftfuld præstation i Adéles liv, som handler om gymnasieeleven Adèle, der for første gang oplever, hvad det vil sige at give slip på sig selv og lade sig oversvømme af begær i en passioneret kærlighedsaffære til en ældre kunststuderende.
Filmen har skruet næsten helt ned for baggrundsmusik og effekter og fortælles igennem helt nære indstillinger med plads og tid til at dvæle ved berøringer, blikke og følelser. Vi kommer helt tæt på de to pigers lidenskablige verdner og bliver som fluer på væggen i dette rørende og ægte portræt af en dyb og inderlig kærlighedsaffære.
Adore af Anne Fontaine (2013)
Adore er et stærkt, sensuelt drama om en affære mellem to mødre og deres sønner. Filmen drives af det længselsfulde begær imellem Ian og Roz, som skiftevis giver slip på deres følelser og holder igen samtidig med, at de skal navigere i forhold til det mere løse forhold imellem Lil og Tom og ikke mindst samfundets normer, som truer med at opløse begge deres kærlighedsaffærer.
Filmens vekselvirkning imellem absurditet og længsel tvinger os ind i en følelseskarrusel af forelskelse, begær, sorg, skyld, angst og vrede.
Rikke'M7. januar 2014 kl. 16.34
Jeg vil så gerne se Adéles Liv. Den skulle være så rammende.
Ditte7. januar 2014 kl. 17.00
Det skal du gøre, den er virkelig en oplevelse værd! <3
dét Dia9. januar 2014 kl. 19.43
Åh, ja Adéles liv sad i én længe efter... super film!
Nyere indlæg Ældre indlæg Start
Abonner på: Kommentarer til indlægget (Atom)
Ditte, København. Bloggen viser et udpluk af fotografier, tanker, musik og film, som optager mig i øjeblikket.
te road is home
MIN MINESTRONE: En fyldig italiensk suppe med grøntsager, bønner, kikærter og bacon
(Hej. Jeg er her stadig)
emmylinnea -> Radar magazine
A cup of tea, please...
how to not run away from te ones that love you?
La vie en été
~ Indie Mom and te Reluctant Banker ~